Jabarkan Peristiwa dari 23 September dalam bahasa melayu

622 - Dalam perjalanan untuk berhijrah ke Yathrib, Nabi Muhammad SAW singgah di Quba, lalu baginda mendirikan Masjid Quba, masjid pertama dalam Islam.

1459 - Tentera York yang diketuai Richard Neville menewaskan tentera Lancaster dalam Pertempuran Blore Heath di Staffordshire, England, pertempuran besar pertama Perang Bunga Mawar.

1845 - Alexander Cartwright membentuk antara pasukan besbol teratur pertama, New York Knickerbockers, dan memformalkan peraturannya.

1846 - Menggunakan ramalan matematik Urbain Le Verrier, ahli astronomi Johann Gottfried Galle menjadi orang pertama mengenal pasti planet Neptun (gambar).

1868 - Ramón Emeterio Betances mengetuai Grito de Lares, suatu pemberontakan menentang penjajahan Sepanyol di Puerto Rico.

1889 - Fusajiro Yamauchi mengasaskan Nintendo di Kyoto, Jepun, bagi menghasilkan kad hanafuda buatan tangan.

1932 - Hijaz dan Nejd disatukan dengan Al-Hasa dan Qatif bagi membentuk Kerajaan Arab Saudi, dengan Ibn Saud (gambar) sebagai raja pertama dan Riyadh sebagai ibu negara.

1943 - Perang Dunia Kedua:Republik Sosial Itali secara rasminya telah ditubuhkan oleh Benito Mussolini yang dipaksa oleh Adolf Hitler. Negara ini merupakan negara boneka kepada Jerman Nazi.

1980 - Seminar ke Arah Pembangunan Komputer Yang Lebih Berkesan di Malaysia telah dirasmikan oleh Timbalan Perdana Menteri Mahathir bin Mohamad.

2006 - Toomas Hendrik Ilves dilantik sebagai Presiden Estonia yang baharu.

2009 - Ribut debu (gambar), dikatakan "terburuk sejak 70 tahun", melanda beberapa negeri Australia, melitupi Brisbane, Canberra dan Sydney dengan debu merah.

2011 - Michael Sata terpilih sebagai Presiden Zambia, menewaskan penyandang Rupiah Banda.